**Likumprojekta “Grozījumi likumā “Par valsts pensijām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi likumā “Par valsts pensijām” (turpmāk – likumprojekts) mērķis ir noteikt ar valsts pensiju minimālos apmērus, piesaistot tos likumā “Par sociālo drošību” definētajiem minimālo ienākumu sliekšņiem, tādējādi sekmējot sociālekonomiskās nevienlīdzības un nabadzības risku mazināšanu, kas ir būtiska arī valsts ilgtspējas aspektā. Likumprojekts stājas spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Deklarācijas par Artura Krišjāņa Kariņa vadītā Ministru kabineta iecerēto darbību 111.punkts.2) 2020.gada 9.jūlija Latvijas Republikas Satversmes tiesas spriedums lietā Nr. 2019-27-03 “Par Ministru kabineta 2009.gada 22.decembra noteikumu Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2.punkta atbilstību Latvijas Republikas Satversmes 1.pantam, 91.panta otrajam teikumam un 109.pantam”.3) Ministru prezidenta Artura Krišjāņa Kariņa 2020. gada 16. jūlija rezolūcija Nr. 18/TA-2258/3360 par Satversmes tiesas sprieduma īstenošanu lietā Nr. 2019-27-03 (Valsts kancelejas uzdevumu Nr. 2020-UZD-1289).4) 2014.gada 30.oktobra Ministru kabineta rīkojums Nr. 619 “Koncepcija par minimālā ienākuma līmeņa noteikšanu”.1. Ministru kabineta 2020.gada 22.septembra sēdē atbalstītais informatīvais ziņojums “Par priekšlikumiem valsts budžeta ieņēmumiem un izdevumiem 2021.gadam un ietvaram 2021.–2023.gadam”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Saskaņā ar likuma “Par valsts pensijām” (turpmāk – likums) 12.panta otro daļu un Ministru kabineta 2019.gada 3.decembra noteikumiem Nr.579 “Noteikumi par minimālās valsts vecuma pensijas apmēru” no 2020.gada 1.janvāra minimālo vecuma pensijas apmēru nosaka, ņemot vērā minimālo aprēķina bāzi 80 *euro*, bet personām ar invaliditāti no bērnības minimālā aprēķina bāzi 122,69 *euro*, kurai atkarībā no personas apdrošināšanas stāža (pilnos gados) piemēro noteiktu koeficientu (skat.tab.). Minimālā aprēķina bāze 80 *euro* un 122,69 *euro* apmērā tika noteikta tādā apmērā, kāds atbilst valsts sociālā nodrošinājuma pabalsta apmēram.1.tab.**Vecuma pensijas minimālie apmēri**

|  |  |  |
| --- | --- | --- |
| stāžs gados | koeficients | apmērs (EUR) |
|  |  | bāze 80,00 *euro* | bāze122,69 *euro* personām ar inv.no bērnības |
| no 15 gadiem līdz 20 gadiem | 1.1 | 88,00 *euro* | 134,96 *euro* |
| no 21 gada līdz 30 gadiem | 1.3 | 104,00 *euro* | 159,50 *euro* |
| no 31 gada līdz 40 gadiem | 1.5 | 120,00 *euro* | 184,04 *euro* |
| 41 gads un vairāk gadu | 1.7 | 136,00 *euro* | 208,57 *euro* |

Likuma 16.pantā noteikta invaliditātes pensiju aprēķināšanas kārtība, tostarp 16.panta pirmās daļas 2.punktā noteikts, ka III grupas invaliditātes gadījumā invaliditātes pensija tiek noteikta valsts sociālā nodrošinājuma pabalsta līmenī. Savukārt, I un II grupas invaliditātes pensijas apmērs nedrīkst būt mazāks par valsts sociālā nodrošinājuma pabalstu, kuram piemērots koeficients 1,6 I grupas invaliditātes gadījumā un 1,4 II grupas invaliditātes gadījumā (skat.2.tab.).2.tab.**Invaliditātes pensiju minimālie apmēri**

|  |  |  |
| --- | --- | --- |
|  | koeficients | apmērs (EUR) |
|  |  | vsnp = 80,00 | vsnp = 122,69 inv.no bērnības |
| I grupai | 1.6 | 128,00 | 196,30 |
| II grupai | 1.4 | 112,00 | 171,77 |
| III grupai |  | 80,00 | 122,69 |

Likuma 23.pantā noteikta apgādnieka zaudējuma pensijas aprēķināšanas kārtība’. Saskaņā ar likuma 23.panta ceturto un devīto daļu, kā arī Ministru kabineta 2017.gada 21.marta noteikumiem Nr.156 “Noteikumi par apgādnieka zaudējuma pensijas, atlīdzības par apgādnieka zaudējumu un valsts sociālā nodrošinājuma pabalsta apgādnieka zaudējuma gadījumā minimālo apmēru un tā pārskatīšanas kārtību” noteikts, ka no 2017.gada 1.aprīļa apgādnieka zaudējuma pensijas minimālais apmērs katram bērnam no dzimšanas līdz septiņu gadu vecuma sasniegšanai ir 92,50 *euro* (bērnam ar invaliditāti no bērnības – 106,72 *euro*) un no septiņu gadu vecuma – 111 *euro*. Tā kā bērnam ar invaliditāti kopš bērnības līdz 2017.gada 31.martam minimālais atbalsta apmērs apgādnieka zaudējuma gadījumā bija noteikts 106,72 *euro*, tad, lai nesamazinātu finansiālā minimālā atbalsta apmēru, no 2017.gada 1.aprīļa katram bērnam ar invaliditāti kopš bērnības no viņa dzimšanas līdz 7 gadu vecumam minimālo atbalsta apmēru saglabāja 106,72 *euro* apmērā. Ja jaunie minimālie apgādnieka zaudējuma pensijas apmēri būs lielāki par iepriekš noteiktajiem apmēriem, nebūs nepieciešams atsevišķi noteikt minimālo apmēru bērnam ar invaliditāti.Satversmes tiesā tika ierosinātas vairākas lietas, kas skar garantētā minimālā ienākuma (GMI) līmeņa adekvātumu (spriedums 26.jūnijā), valsts sociālā nodrošinājuma pabalsta (VSNP) adekvātumu (spriedums 9.jūlijā), trūcīgas personas ienākumu līmeņa adekvātumu (spriedums 17.jūlijā), minimālās vecuma pensijas apmēru (lieta izskatīšanā) un minimālās invaliditātes pensijas apmēru (lieta izskatīšanā). 2014. gadā Ministru kabinets atbalstīja Labklājības ministrijas izstrādāto koncepciju "Par minimālā ienākuma līmeņa noteikšanu" (turpmāk – Koncepcija), kuras virsmērķis ir uz solidaritātes principiem balstīta nabadzības un ienākumu nevienlīdzības mazināšana, nosakot metodoloģiski pamatotus un sociālekonomiskajai situācijai atbilstošus minimālo ienākumu sliekšņus. Koncepcijā piedāvāts, nosakot iedzīvotāju ekvivalentos ienākumus, piemērot ekvivalences skalu, kurā pirmajam pieaugušajam mājsaimniecībā ekvivalentais svars ir 1, katram nākamajam mājsaimniecības loceklim, tostarp bērnam, ekvivalences svars ir 0.7 (turpmāk – Latvijas skala). Līdz ar to ienākumu mediāna pēc Latvijas skalas 2018.gadā bija 544,41 *euro*, tātad nabadzības riska slieksnis jeb 60% no ienākumu mediānas bija 326,66 *euro* mēnesī vai 327 *euro*, ja noapaļoti līdz veseliem *euro*. Koncepcijā izvēlētā ekvivalences skala ļauj noteikt ekvivalento patērētāju atbilstošāk Latvijas situācijai (piešķirts lielāks svars otrajam un nākamajiem pieaugušajiem un arī bērniem, kas ir viena no nabadzības riskam visbiežāk pakļautajām sabiedrības grupām) un attiecīgi labāk izlīdzināt visu mājsaimniecību rīcībā esošos ienākumus nosakot ienākumu mediānu.Koncepcijā piedāvātā metodoloģiskā pieeja minimālo ienākumu sliekšņu noteikšanā ir balstīta uz relatīvo metodi, kura balstīta uz reālo sociālekonomisko situāciju valstī, ņemot vērā ienākumus dažādās sabiedrības grupās, tādējādi nosakot minimālo ienākumu sliekšņus sociālās aizsardzības jomā kā proporciju no ienākumu mediānas. Šāda pieeja nodrošina, ka, mainoties ekonomiskajai situācijai valstī, līdzi mainās arī minimālo ienākumu sliekšņu apmēri, tādējādi veidojot samērīgu proporciju, kādā sabiedrības vairākums ir finansiāli spējīgs atbalstīt sabiedrības mazākumu ar zemiem ienākumiem.Satversmes tiesa ir atzinusi, ka tāds sociālais atbalsts, kas personai rada iespēju veidot cilvēka cieņai atbilstošu dzīvi, ir nodrošināms ar sociālās palīdzības atbalsta pasākumiem. Līdz šim izveidotā sociālās drošības sistēma paredz, ka personas (mājsaimniecības) vajadzības tiek nodrošinātas mājsaimniecības ietvaros, kurā attiecīgi notiek tās rīcībā esošo resursu pārdale atbilstoši mājsaimniecības vajadzībām un prioritātēm. Tas gan nav attiecināms uz visiem transfertiem, jo nevar sagaidīt, ka pamatvajadzības tiks nodrošinātas uz to transfertu rēķina, kas mērķēti citu, specifisku vajadzību nodrošināšanai Tādēļ pamatvajadzību apmierināšana nav skatāma tikai viena konkrēta minimālā ienākuma sliekšņa ietvarā, bet gan individuāli vērtējot personas (mājsaimniecības) vajadzības un tiesības konkrēto atbalstu saņemt.Izmantojot Koncepcijā noteikto relatīvo metodi un piedāvāto Latvijas skalu ienākumu mediānas noteikšanā, ir izstrādāti grozījumi likumā “Par sociālo drošību”, kur paredzēts noteikt minimālo ienākumu sliekšņu definīciju un noteikšanas kārtību. Par minimālo ienākumu sliekšņiem tiek uzskatīti sekojoši valsts un pašvaldību noteikti ienākumu sliekšņi:* trūcīgas mājsaimniecības ienākumu slieksnis;
* garantētā minimālā ienākuma slieksnis;
* maznodrošinātas mājsaimniecības ienākumu slieksnis;
* valsts sociālā nodrošinājuma pabalsts;
* valsts minimālās pensijas (vecuma, invaliditātes, apgādnieka zaudējuma pensijas).

Minimālo ienākumu sliekšņus nosaka procentuālā izteiksmē no nacionālās ienākumu mediānas (sociālekonomiski (matemātiski un statistiski) pamatota metodoloģiskā pieeja), kura ir atskaites punkts sociālās aizsardzības jomu ietvaros noteikto atbalsta pasākumu nodrošināšanai. Attiecīgi tiek izpildīts Satversmes tiesas spriedumos noteiktais, ka minimālo ienākumu sliekšņus nepieciešams piesaistīt konkrētam sociālekonomiskajam rādītājam, lai nodrošinātu to adekvātumu attiecībā pret reālo sociālekonomisko situāciju valstī. Ņemot vērā Satversmes tiesas spriedumus, kā arī Satversmes tiesā tiesvedībā esošās lietas, plānots palielināt valsts sociālā nodrošinājuma pabalsta apmēru, kā arī palielināt minimālās pensijas un atlīdzības apmērus, tā nostiprinot likumprojektā “Grozījumi likumā “Par sociālo drošību””noteiktopieeju minimālo ienākumu sliekšņu noteikšanā. Proti, ņemot vērā, ka atbilstoši likumprojekta“Grozījumi likumā “Par sociālo drošību””izpratnēpensijas ir viens no minimālo ienākumu sliekšņiem, tā apmērs ir nosakāms procentuālā apmērā, kas noapaļots līdz veseliem *euro,*  no Centrālās statistikas pārvaldes tīmekļa vietnē pārskata gadā publicētās ienākumu mediānas. Valsts pensija ir sociālās drošības sistēmas elements, tas vērsts uz personas tiesībām saņemt atbilstošu sociālo nodrošinājumu konkrētās situācijās. Indivīda tiesības uz sociālo nodrošinājumu var tikt realizētas ne tikai ar tiešo maksājumu palīdzību, t.sk. pensiju veidā, bet arī ar sniegto sociālo pakalpojumu nodrošinājumu katrā konkrētajā situācijā. Līdz ar to arī pamatvajadzību nodrošināšana ir skatāma konkrētās mājsaimniecības, kurā dzīvo indivīds, ietvaros, kopsakarā ar visiem sociālās drošības sistēmas pasākumiem. Katra indivīda situācija ir skatāma individuāli, tostarp indivīda vajadzība pēc konkrētas atbalsta formas un individuālās iespējas šīs vajadzības apmierināt. Iedzīvotājiem (mājsaimniecībām), kuriem ir ierobežotas iespējas apmierināt pamatvajadzības, tiek nodrošināta sociālā palīdzība no deklarētās dzīvesvietas pašvaldības puses, tādējādi sekmējot indivīda (mājsaimniecības) individuālo vajadzību apmierināšanu katrā konkrētajā situācijā. Likumprojekts paredz:* minimālās vecuma pensijas aprēķina bāzi noteikt 25% no ienākumu mediānas, savukārt personām ar invaliditāti kopš bērnības 30% no ienākumu mediānas;
* noteikt minimālo vecuma pensiju par katru apdrošināšanas stāža gadu, piemērojot vecuma pensijas aprēķina bāzei koeficientu – 1,2 ( līdz 2024.gada 31.decembrim – 1,1), un par katru nākamo gadu, kas pārsniedz vecuma pensijas piešķiršanai nepieciešamo apdrošināšanas stāžu, apmēru palielinot par diviem procentiem no minimālās vecuma pensijas aprēķina bāzes;
* noteikt, ka III grupas invaliditātes gadījumā invaliditātes pensija tiek noteikta 25% no ienākumu mediānas (personām ar invaliditāti kopš bērnības 30% no ienākumu mediānas);
* I un II grupas invaliditātes pensijas apmērs nedrīkst būt mazāks par 25% no ienākumu mediānas (personām ar invaliditāti kopš bērnības 30% no ienākumu mediānas), kurai piemērots koeficients 1,6 I grupas invaliditātes gadījumā un 1,4 II grupas invaliditātes gadījumā;
* paaugstināt apgādnieka zaudējuma pensiju minimālo apmēru, nosakot to 25% apmērā no ienākumu mediānas bērniem līdz 7 gadu vecumam un 30% apmērā no ienākumu mediānas bērniem no 7 gadu vecuma;

Tā kā jaunie minimālie apgādnieka zaudējuma pensijas apmēri ir lielāki par iepriekš noteiktajiem, nav nepieciešams noteikt vēl lielāku minimālo apmēru bērnam ar invaliditāti.* minimālos pensiju apmērus pārskatīt atbilstoši likumā “Par sociālo drošību” noteikto minimālo ienākumu sliekšņu pārskatīšanas kārtībai;
* periodā no 2021.gada 1.janvāra līdz 2021.gada 30.aprīlim minimālos pensijas apmērus izmaksāt apmērā, kāds bija noteikts  atbilstoši normatīvajiem aktiem līdz 2020.gada 31.decembrim, un ne vēlāk kā līdz 2021.gada maijam veikt šo minimālo pensiju pārrēķinu, un starpību izmaksāt vienlaikus ar 2021.gada maija mēneša pensiju.
 |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (turpmāk VSAA). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām vecuma, invaliditātes vai apgādnieka zaudējuma pensija piešķirta minimālajā apmērā.Saskaņā ar VSAA datiem 2020.gada I pusgadā vecuma pensiju saņēmēji bija 448 tūkst., vidējais pensijas apmērs (ar piemaksu) bija 383,64 *euro* mēnesī, bet vidējais stāžs bija 38 gadi. No visiem vecuma pensijas saņēmējiem garantētās vecuma pensijas saņēmēji bija 14%. 2020.gada I pusgadā minimālās vecuma pensijas tika piešķirtas 633 personām. Šo pensiju vidējais apmērs bija 96,37 *euro*, bet vidējais apdrošināšanas stāžs – 21,65 gadi.2020.gada I pusgadā invaliditātes pensiju saņēmēji bija 75,6 tūkst., vidējais pensijas apmērs (ar piemaksu) bija 191,95 *euro* mēnesī, bet vidējais stāžs bija 17 gadi. No visiem invaliditātes pensijas saņēmējiem garantētās invaliditātes pensijas saņēmēji bija 44%. Apgādnieka zaudējuma pensijas saņem 15,8 tūkst.personu un to vidējais apmērs bija 201.3 *euro*. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības pienākumus, kā arī veicamās darbības. Likumprojekts nerada papildus administratīvo slogu. |
| 3. | Administratīvo izmaksu monetārs novērtējums |  |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (euro) |
| 2021 | 2022 | 2023 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 360 729 569 | 0 | 2 494 616 392 | 0 | 2 622 162 178 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| *04.00.00 “Valsts atbalsts sociālajai apdrošināšanai”* | *0* | *0* | *0* | *0* | *0* | *0* | *0* |
| *97.02.00 "Nozares centralizēto funkciju izpilde"* | *0* | *0* | *0* | *0* | *0* | *0* | *0* |
| 1.2. valsts speciālais budžets, *tai skaitā:* | 2 360 729 569 | 0 | 2 494 616 392 | 56 136 901 | 2 622 162 178 | 56 350 956 | 56 581 860 |
| *04.01.00 “Valsts pensiju speciālais budžets”* | *2 176 489 886* | *0* | *2 301 080 906* | *27 404 270**(konsolidējamā pozīcija)* | *2 417 934 503* | *27 331 080**(konsolidējamā pozīcija)* | *27 270 544**(konsolidējamā pozīcija)* |
| *04.04.00 “Invaliditātes, maternitātes**un slimības speciālais**budžets”* | *184 239 683* | *0* | *193 535 486* | *28 732 631**(konsolidējamā pozīcija)* | *204 227 675* | *29 019 876**(konsolidējamā pozīcija)* | *29 311 316**(konsolidējamā pozīcija)* |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 360 729 569 | 0 | 2 494 616 392 | 56 207 686 | 2 622 162 178 | 56 421 741 | 56 581 860 |
| 2.1. valsts pamatbudžets | 0 | 0 | 0 | 56 207 686 | 0 | 56 421 741 | 56 581 860 |
| *04.00.00. Valsts atbalsts sociālajai apdrošināšanai* | 0 | 0 | 0 | 56 136 901*(konsolidējamā pozīcija)* | 0 | 56 350 956*(konsolidējamā pozīcija)* | 56 581 860*(konsolidējamā pozīcija)* |
| *97.02.00 “Nozares centralizēto funkciju izpilde"* | 0 | 0 | 0 | 70 785 | 0 | 70 785 | 0 |
| 2.2. valsts speciālais budžets, tai skaitā: | *2 360 729 569* | *0* | *2 494 616 392* | *56 136 901* | *2 622 162 178* | *56 350 956* | *56 581 860* |
| *04.01.00 “Valsts pensiju speciālais budžets”, t.sk.:* | *2 176 489 886* | *0* | *2 301 080 906* | *27 404 270* | *2 417 934 503* | *27 331 080* | *27 270 544* |
|  *vecuma pensijas* | *2 107 954 959* | *0* | *2 228 124 427* | *22 053 964* | *2 340 601 115* | *21 980 856* | *21 920 402* |
| *pabalsts pensijas saņēmēja nāves gadījumā pārdzīvojušam laulātajam* | *14 184 453* | *0* | *15 165 533* | *150 433* | *16 108 229* | *150 433* | *150 433* |
| *apbedīšanas pabalsts* | *16 185 847* | *0* | *17 308 092* | *304 244* | *18 430 801* | *304 162* | *304 080* |
| *pensijas apgādnieka zaudējuma gadījumā* | *38 164 627* | *0* | *40 482 854* | *4 895 629* | *42 794 358* | *4 895 629* | *4 895 629* |
| *04.04.00 “Invaliditātes, maternitātes**un slimības speciālais**budžets”, t.sk.* | *184 239 683* | *0* | *193 535 486* | *28 732 631* | *204 227 675* | *29 019 876* | *29 311 316* |
| *invaliditātes pensijas* | *183 613 251* |  | *192 888 490* | *28 663 074* | *203 559 555* | *28 950 319* | *29 241 759* |
| *pabalsts pensijas saņēmēja nāves gadījumā pārdzīvojušam laulātajam* | *626 432* |  | *646 996* | *69 557* | *668 120* | *69 557* | *69 557* |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme |  |  |  | -56 207 686 |  | -56 421 741 | -56 581 860 |
| 3.1. valsts pamatbudžets |  | 0 |  | -56 207 686 |  | -56 421 741 | -56 581 860 |
| 3.2. speciālais budžets |  | 0 |  | 0 |  | 0 | *0* |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*ar FM rīkojumiem uz 10.09.2020. |
|
| 6.1. detalizēts ieņēmumu aprēķins | Izdevumu palielinājums valsts sociālās apdrošināšanas speciālajā budžetā, pārskatot vecuma pensiju minimālo aprēķina bāzi uz 136 euro / 163 euro (personām ar invaliditāti kopš bērnības), pensijas apgādnieka zaudējuma gadījumā uz 136/163 euro un invaliditātes pensijas aprēķina bāzi uz 109 euro / 136 euro (personām ar invaliditāti kopš bērnības):

|  |  |  |  |
| --- | --- | --- | --- |
|  | 2021.gads | 2022.gads | 2023.gads |
|  | Skaits\*, vidēji mēnesī | Vidējais apmēra palielinājums\*, euro | Izdevumu palielinājums gadā, euro | Skaits\*, vidēji mēnesī | Vidējais apmēra palielinājums, \*euro | Izdevumu palielinājums gadā, euro | Skaits\*, vidēji mēnesī | Vidējais apmēra palielinājums, \*euro | Izdevumu palielinājums gadā, euro |
| apakšprogrammai 04.01.00 “Valsts pensiju speciālais budžets”: |
| Vecuma pensijas | 31 373 | 58.58 | 22 053 964 | 31 269 | 58.58 | 21 980 856 | 31 183 | 58.58 | 21 920 402 |
| Pabalsts pensijas saņēmēja nāves gadījumā pārdzīvojušam laulātajam | 428 | 29.29 | 150 433 | 428 | 29.29 | 150 433 | 428 | 29.29 | 150 433 |
| Apbedīšanas pabalsts pensijas saņēmēja nāves gadījumā | 227 | 111.69 | 304 244 | 227 | 111.66 | 304 162 | 227 | 111.63 | 304 080 |
| Pensijas apgādnieka zaudējuma gadījumā | 12 615 | 32.34 | 4 895 629 | 12 615 | 32.34 | 4 895 629 | 12 615 | 32.34 | 4 895 629 |
| apakšprogrammai 04.04.00 “Invaliditātes, maternitātes un slimības speciālais budžets”: |
| Invaliditātes pensijas | 44 306 | 53.91 | 28 663 074 | 44 750 | 53.91 | 28 950 319 | 45 201 | 53.91 | 29 241 759 |
| Pabalsts pensijas saņēmēja nāves gadījumā pārdzīvojušam laulātajam | 215 | 26.96 | 69 557 | 215 | 26.96 | 69 557 | 215 | 26.96 | 69 557 |

*\*ņemta vērā VSAA statistika par pensiju saņēmējiem, kuru pensijas apmērs ir līdz jaunajam minimumam, un šo personu šobrīd vidējās pensijas apmēra (bez piemaksas) starpība līdz noteiktam minimumam par katru stāža gadu; skaita īpatsvars pielīdzināts budžeta bāzes kontingentam.*Ņemot vērā, ka minimālo pensiju un no to apmēriem izrietošo pabalstu pārskatīšana uz augstākām aprēķina bāzes vērtībām personām ir ar sociālās apdrošināšanas iemaksām nesaistīti izdevumi, norādītie izdevumi nodrošināmi no valsts pamatbudžeta. Attiecīgi, lai nodrošinātu pakalpojuma izmaksu minimālā apmērā, apmēra daļa, kas personai aprēķināta no iepriekš veiktajām sociālās apdrošināšanas iemaksām, arī turpmāk tiks izmaksāta no sociālās apdrošināšanas speciālā budžeta, savukārt iztrūkstošā starpība līdz jaunajam minimumam – no LM pamatbudžeta programmas 04.00.00 “Valsts atbalsts sociālajai apdrošināšanai”.Lai realizētu izmaiņas likumprojektā, pārskatot vecuma, invaliditātes un apgādnieka zaudējuma gadījumā pensiju minimālo aprēķina bāzi, Valsts sociālās apdrošināšanas aģentūrai IS izmaiņām 2021.gadā nepieciešami 70 785 *euro* (150 c/d \* 471,90 *euro* c/d) un 2022.gadā – 70 785 *euro* (150 c/d \* 471,90 *euro* c/d). Tas ietver: jauna vecuma pensijas minimālā apmēra aprēķina algoritma, kas jāiestrādā gan pensijas piešķiršanas, gan pārrēķināšanas operācijās, izstrādi; pensiju minimālo apmēru piesaisti ienākumu mediānai un masveida uzdevuma izstrādi ikgadējai pensiju minimālā apmēra pārskatīšanai atbilstoši ienākumu mediānas izmaiņām. Finansējums VSAA IS izmaiņām tiks nodrošināts no LM pamatbudžeta apakšprogrammas 97.02.00 “Nozares centralizēto funkciju izpilde”.Likumprojekta ietekmē palielinās:1. LM pamatbudžeta programmas 04.00.00 “Valsts atbalsts sociālajai apdrošināšanai” valsts budžeta uzturēšanas izdevumu transferti no valsts pamatbudžeta uz valsts speciālo budžetu, tai skaitā:
	1. 2021.gadā 56 136 901 *euro*, vienlaikus palielinot speciālā budžeta apakšprogrammas 04.01.00 “*Valsts pensiju speciālais budžet*s” saņemtos transfertus no valsts pamatbudžeta un izdevumus sociāla rakstura maksājumiem un kompensācijām 27 404 270 *euro* apmērā un speciālā budžeta apakšprogrammas 04.04.00 “*Invaliditātes, maternitātes un slimības speciālais budžets*” saņemtos transfertus no valsts pamatbudžeta un izdevumi sociāla rakstura maksājumiem un kompensācijām 28 732 631 *euro* apmērā,
	2. 2022.gadā 56 350 956 *euro*, vienlaikus palielinot speciālā budžeta apakšprogrammas 04.01.00 “*Valsts pensiju speciālais budžet*s” saņemtos transfertus no valsts pamatbudžeta un izdevumus sociāla rakstura maksājumiem un kompensācijām 27 331 080 *euro* apmērā un speciālā budžeta apakšprogrammas 04.04.00 “*Invaliditātes, maternitātes un slimības speciālais budžets*” saņemtos transfertus no valsts pamatbudžeta un izdevumi sociāla rakstura maksājumiem un kompensācijām 29 019 876 *euro* apmērā,
	3. 2023.gadā 56 581 860 *euro*, vienlaikus palielinot speciālā budžeta apakšprogrammas 04.01.00 “*Valsts pensiju speciālais budžet*s” saņemtos transfertus no valsts pamatbudžeta un izdevumus sociāla rakstura maksājumiem un kompensācijām 27 270 544 *euro* apmērā un speciālā budžeta apakšprogrammas 04.04.00 “*Invaliditātes, maternitātes un slimības speciālais budžets*” saņemtos transfertus no valsts pamatbudžeta un izdevumi sociāla rakstura maksājumiem un kompensācijām 29 311 316 *euro* apmērā;
2. LM pamatbudžeta apakšprogrammas 97.02.00 *“Nozares centralizēto funkciju izpilde”* izdevumi pamatkapitāla veidošanai 2021.gadā 70 785 *euro* apmērā un 2022.gadā 70 785 *euro* apmērā.

Ministru kabineta 2020.gada 22.septembra sēdē tika atbalstīts LM priekšlikums par papildu finansējuma piešķiršanu LM prioritārā pasākuma “Satversmes tiesas spriedumu izpilde labklājības jomā “ īstenošanai. Pasākuma nodrošināšanai ir atbalstīts kopējais papildu finansējums 2021.gadā 70 662 394 *euro* apmērā, 2022.gadā 70 998 851 *euro* apmērā un 2023.gadā 71 014 751 *euro* apmērā, t.sk. likumprojekta ieviešanai 2021.gadā 56 207 686 *euro* apmērā, 2022.gadā 56 421 741 *euro* apmērā un 2023.gadā 56 581 860 *euro* apmērā šādu apakšpasākumu īstenošanai:* apakšpasākuma “Minimālo pensiju paaugstināšana” īstenošanai 2021.gadā 51 241 272 *euro*, 2022.gadā 51 455 327 *euro* un 2023.gadā 51 686 231 *euro*;
* apakšpasākuma “Atbalsts bērniem apgādnieka nāves gadījumā” īstenošanai 2021.gadā 4 895 629 *euro*, 2022.gadā 4 895 629 *euro* un 2023.gadā 4 895 629 *euro*;
* apakšpasākuma “IT sistēmu pielāgošana” īstenošanai 2021.gadā 70 785 *euro* un 2022.gadā 70 785 *euro*.
 |
| 6.2. detalizēts izdevumu aprēķins |  |
| 7. Amata vietu skaita izmaiņas | Nav. |
| 8. Cita informācija | Finansējums likumprojekta ieviešanai iekļauts Labklājības ministrijas maksimāli pieļaujamajā valsts pamatbudžeta un speciālā budžeta izdevumu kopējā apjomā 2021., 2022. un 2023.gadam un atbilstoši tiks iestrādāts likumprojektā “Par valsts budžetu 2021.gadam” un likumprojektā “Par vidēja termiņa budžeta ietvaru 2021., 2022. un 2023.gadam”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts izskatāms vienotā paketē ar šādiem likumprojektiem:1. likumprojekts „Par valsts budžetu 2021.gadam”;
2. Grozījumi likumā “Par sociālo drošību”;
3. Grozījumi Valsts sociālo pabalstu likumā;
4. Grozījumi likumā “Par obligāto sociālo apdrošināšanu pret nelaimes gadījumiem darbā un arodslimībām”;
5. Grozījumi Valsts fondēto pensiju likumā;
6. Grozījums likumā “Par maternitātes un slimības apdrošināšanu”;
7. Grozījumi likumā “Par apdrošināšanu bezdarba gadījumam”;
8. Grozījumi Sociālo pakalpojumu un sociālās palīdzības likumā;
9. Grozījumi Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likumā;
10. Grozījumi likumā “Par palīdzību dzīvokļa jautājumu risināšanā”;
11. Grozījumi likumā “Par dzīvojamo telpu īri”.

Stājoties spēkā likumprojektam, spēku zaudēs 2017.gada 21.marta Ministru kabineta noteikumi Nr.156 “Noteikumi par apgādnieka zaudējuma pensijas, atlīdzības par apgādnieka zaudējumu un valsts sociālā nodrošinājuma pabalsta apgādnieka zaudējuma gadījumā minimālo apmēru un tā pārskatīšanas kārtību” un 2019.gada 3.decembra Ministru kabineta noteikumi nr.579 “Noteikumi par minimālās valsts vecuma pensijas apmēru”.  |
| 2. | Atbildīgā institūcija | Nav |
| 3. | Cita informācija | Likumprojekta virzība ir tieši saistīta ar likumu “Par valsts budžetu 2021.gadam”. |

|  |
| --- |
|   **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar |

|  |
| --- |
|     **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atsevišķa sabiedrības līdzdalība un komunikācija par likumprojektu nav paredzēta. Stājoties spēkā likumprojekta un ar likumprojektu saistīto normatīvo aktu grozījumiem, sabiedrība kompleksi tiks informēta par izmaiņām normatīvajos regulējumos un to ietekmi uz tās ikdienu, gan izmantojot valsts iestāžu tīmekļa vietnes, gan medijus, gan uzrunājot nevalstiskās organizācijas. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav |

Labklājības ministre R.Petraviča

Valsts sekretārs I.Alliks

D.Trušinska, 67021553

K.Zirnīte, 67021520